  Майя Бывальцева 8-тӥ толсурлы Удмуртиын коронавирус инфекциен черлан 196 выль учыръёсты пусйизы. Со сярысь элькунысь оперативной штаб ивортӥз. Диагноззы Ижкарын 123 улӥсьёслэн зэмаз, Дэри ёросын – 15, Красногорск ёросын – 14, Глазкарын – укмыс, Сарапулын – куать, Глаз, Каракулино ёросъёсын – быдэн вить, Алнаш, Эгра, Кез, Пичи Пурга, Сьӧлта, Ува ёросъёсын – быдэн кык, Можгаын, Грак, Кизнер, Кияса, Сарапул, Сюмси, Юкаменск ёросъёсын – быдэн одӥг. 132 мурт йӧназ, вить адями кулӥз. Воргоронъёслы 54 но 57 арес вал, огезлы кышномуртлы - 80, кыкезлы - 85 Туннэ нуналлы Удмуртиын выль коронавирус инфекциен черлан 15 сюрс 25 учыр лабораториосын зэматэмын. 11 сюрс 749 адями йӧназ, 249 мурт кулӥз. Та дыре 195 висисьёслэн тазалыксы секыт лыдъяське. Оглом элькунын коронавируслы 670 сюрс 228 эскеронъёс ортчытӥзы, берло нуналэ – 2 сюрс 243.  Тодэ вайытом, матысь дыре Удмуртиын коронавирус инфекцилэсь вакцина пуктыны 60 пунктъёс ужаны кутскозы. Тегъёс: Тазалык Ижкар висён Удмуртия коронавирус  